English: Yes, here we go, here we go. Yes, 3,000 people dead in Northern Ireland; 'here we go', say the Tory benches. That shows exactly what they think of Northern Ireland and how blind they are to the issue of Ireland itself. Let me remind Members that this is not a question of trade; this is a question of peace. It's a question of peace. Since 1998, in my wife's home city, people are not being killed on a daily basis because of their religion and their political beliefs. This done badly carries the risk of those days returning, and there's no need for it. Let's look at the trade issues here. One of the issues I raised about Northern Ireland does affect Wales, and I'll come on to that in a second. It appeared that if you had goods originating in Northern Ireland then you could go into the British market or the European single market without any need to have any extra paperwork. That was a competitive advantage that would have ensured that companies would have left Wales and gone to Northern Ireland. Why would you stay here when you could go somewhere where you had open access to both markets? Now, I don't know, and neither does Steve Barclay, the Brexit Secretary. Yesterday he said two entirely different things. He said Northern Ireland businesses wouldn't need export certificates then he said they did. So what does that mean now? They now need export certificates to enter both those markets, which makes them a far worse place to actually do business. And this is the problem: the uncertainty is unbelievable, and these are not small details, these are details that are hugely important for the future. I can see the time, Llywydd. There are no impact assessments. I wouldn't buy a house without a survey. I wouldn't buy a car without test driving it. Why on earth should I buy a Brexit deal that hasn't even been assessed properly? That surely makes no sense at all. And it does affect Wales, finally. Welsh ports will be affected. There will be customs check back in Welsh ports, of that there is no doubt. And the final point I make is this: I agree that the Northern Ireland Assembly should be able to express its view on the economic relationship between Northern Ireland and the Republic, but that's a devolved matter. That's a devolved matter. As soon as the UK Government concedes that a devolved Government and Assembly has a say over a matter that is actually not devolved, the same must apply here, and the same must apply to Scotland. The argument that Wales is represented in the UK Parliament doesn't hold, because so is Northern Ireland, and it comes back to the point that I've made many, many times in the past, and that is the UK will not hold together unless we scrutinise things like this properly, and it will not hold together until we get constitutional change. That is the challenge for all in this Chamber, but, Llywydd, I have to say that to take through this legislation in the space of a matter of days is a constitutional outrage.
Welsh: Ie, dyma ni eto, dyma ni eto. Ie, 3,000 o bobl wedi marw yng Ngogledd Iwerddon; 'dyma ni eto', medd meinciau'r Torïaid. Mae hynny'n dangos yn union beth yw eu barn am Ogledd Iwerddon a pha mor ddall ydynt i fater Iwerddon ei hun. Gadewch imi atgoffa'r Aelodau nad mater o fasnachu yw hyn; cwestiwn o heddwch yw hwn. Mae'n gwestiwn o heddwch. Ers 1998, yn y ddinas y mae fy ngwraig yn hanu ohoni, nid yw pobl yn cael eu lladd yn ddyddiol oherwydd eu crefydd a'u credoau gwleidyddol. Wrth wneud hyn yn wael mae peryg i'r dyddiau hynny ddychwelyd, ac nid oes angen hynny. Gadewch i ni edrych ar y materion masnach yma. Mae un o'r materion a godais am Ogledd Iwerddon yn effeithio ar Gymru, a dof at hynny mewn eiliad. Pe bai gennych chi nwyddau yn dod o Ogledd Iwerddon, roedd yn ymddangos y gallech fynd i mewn i farchnad Prydain neu i'r farchnad sengl Ewropeaidd heb fod angen unrhyw waith papur ychwanegol. Roedd honno'n fantais gystadleuol a fyddai wedi sicrhau y byddai cwmnïau wedi gadael Cymru ac wedi mynd i Ogledd Iwerddon. Pam fyddech chi'n aros yma pryd y gallech fynd i rywle lle'r oedd gennych chi fynediad agored i'r ddwy farchnad? Nawr, nid wyf i'n gwybod, ac nid yw Steve Barclay, yr Ysgrifennydd Brexit yn gwybod chwaith. Ddoe dywedodd ddau beth hollol wahanol. Dywedodd na fyddai busnesau Gogledd Iwerddon angen tystysgrifau allforio yna dywedodd y byddai eu hangen. Felly beth mae hynny'n ei olygu nawr? Mae angen tystysgrifau allforio arnyn nhw nawr i fynd i'r ddwy farchnad, sy'n ei wneud yn lle llawer gwaeth i wneud busnes mewn gwirionedd. A dyma'r broblem: mae'r ansicrwydd yn anghredadwy, ac nid yw'r rhain yn fanylion bach, mae'r rhain yn fanylion sy'n hynod o bwysig ar gyfer y dyfodol. Gallaf weld yr amser, Llywydd. Nid oes unrhyw asesiadau effaith. Ni fyddwn i'n prynu tŷ heb arolwg. Ni fyddwn i'n prynu car heb ei yrru i'w brofi. Pam ar y ddaear y dylwn i dderbyn cytundeb Brexit sydd heb ei asesu'n iawn hyd yn oed? Siawns nad yw hynny'n gwneud dim synnwyr o gwbl. Ac mae'n effeithio ar Gymru, yn y diwedd. Bydd hyn yn effeithio ar borthladdoedd Cymru. Bydd y tollau'n cael eu gwirio ym mhorthladdoedd Cymru, ac nid oes amheuaeth am hynny. A'r pwynt olaf a wnaf yw hyn: rwyf yn cytuno y dylai Cynulliad Gogledd Iwerddon allu mynegi ei farn am y berthynas economaidd rhwng Gogledd Iwerddon a'r Weriniaeth, ond mae hwnnw'n fater sydd wedi'i ddatganoli. Mae hwnnw'n fater sydd wedi'i ddatganoli. Cyn gynted ag y bydd Llywodraeth y DU yn cyfaddef bod gan Lywodraeth a Chynulliad datganoledig lais dros fater sydd heb ei ddatganoli mewn gwirionedd, rhaid i'r un peth fod yn berthnasol yma, a rhaid i'r un peth fod yn wir am yr Alban. Nid yw'r ddadl bod Cymru'n cael ei chynrychioli yn Senedd y DU yn dal dŵr, oherwydd felly hefyd Gogledd Iwerddon, ac mae'n dod yn ôl at y pwynt yr wyf wedi'i wneud lawer, lawer gwaith yn y gorffennol, a hynny yw ni fydd y DU yn dal wrth ei gilydd oni bai y byddwn yn craffu'n briodol ar bethau fel hyn, ac ni fydd yn dal wrth ei gilydd nes inni gael newid cyfansoddiadol. Dyna'r her i bawb yn y Siambr hon, ond, Llywydd, mae'n rhaid imi ddweud bod mynd â'r ddeddfwriaeth hon drwy'r Senedd mewn ychydig ddyddiau yn warth cyfansoddiadol.